Дзмітрый Аляксандравіч Ігнаценка

Дзмітрый Ігнаценка (нар. , ) — беларускі футбаліст, абаронца гомельскага «Лясгаса».

 Клубная кар’ера 
Кар’еру пачаў у складзе «Гомеля», з 2012 года гуляў за дубль. 13 ліпеня 2014 года дэбютаваў у асноўным складзе «Гомеля» ў матчы супраць «Нафтана», выйшаўшы на замену на 89-й хвіліне. У канцы сезона стаў трывала выходзіць у стартавым складзе гомельскага клуба на пазіцыі цэнтральнага абаронцы. У снежні 2014 года падоўжыў кантракт з «Гомелем».

Сезон 2015 пачаў на лаўцы запасных, а з мая замацаваўся ў якасці асноўнага цэнтральнага абаронцы гамяльчан. У верасні атрымаў траўму, з-за якой выбыў да канца сезона. У лютым 2016 года падоўжыў кантракт з гамяльчанамі, аднак з-за траўмы амаль не з’яўляўся на полі, а сезон 2017 увогуле поўнасцю прапусціў. Толькі ў ліпені 2018 года зноў стаў з’яўляцца ў складзе. У жніўні 2018 года быў аддадзены ў арэнду ў бабруйскую «Белшыну». У снежні 2018 года па заканчэнні арэнды вярнуўся ў «Гомель». Сезон 2019 пачынаў у дублі «Гомеля», пазней стаў прыцягвацца да асноўнай каманды.

У снежні 2019 года, пасля таго як «Гомель» чарговы раз выбыў у Першую лігу, падпісаў кантракт з «Гарадзеяй». У хуткім часе замацаваўся ў стартавым складзе каманды.

У студзені 2021 года перайшоў у мазырскую «Славію». Большую частку сезона 2021 прапусціў з-за траўмы. У снежні 2021 года падоўжыў кантракт з мазырскім клубам. У 2022 годзе быў іграком ратацыі. Па заканчэнні сезона пакінуў «Славію» і з-за траўм завяршыў прафесійную кар’еру.

У ліпені 2023 года ў якасці аматара далучыўся да гомельскага «Лясгаса» з Другой лігі.

 Міжнародная кар’ера 
Гуляў за зборную Беларусі да 19 гадоў. 13 жніўня 2014 года дэбютаваў у моладзевай зборнай Беларусі ў таварыскім матчы супраць Малдовы (0:1). Усяго правёў 13 матчаў за зборную, у асноўным на пазіцыі цэнтральнага абаронцы.

 Дасягненні 
  Пераможца Першай лігі чэмпіянату Беларусі: 2016

 Статыстыка выступленняў 
СезонДывізіёнКлубКраінаМатчыГалы 2012  дубль  Гомель    7  0 2013  дубль  Гомель    26  2 2014  Д1  Гомель    10  1 2015  Д1  Гомель    13  0 2016  Д2  Гомель    3  0 2017  Д1  Гомель    0  0 2018 (1)  дубль  Гомель    1  0 2018 (2)  Д2  Белшына    10  0 2019  Д1  Гомель    9  0 2020  Д1  Гарадзея    22  1 2021  Д1  Славія    2  0 2022  Д1  Славія    11  1 2023 (2)  Д3  Лясгас    5  0

 Крыніцы 

Катэгорыя:Футбалісты Беларусі
Катэгорыя:Ігракі ФК Гомель
Катэгорыя:Ігракі ФК Белшына
Катэгорыя:Ігракі ФК Гарадзея
Катэгорыя:Ігракі ФК Славія Мазыр
Катэгорыя:Ігракі ФК Лясгас Гомель